[{"text_idx": "#000000", "text": "Coginio\u2019n iach gyda chig coch"}, {"text_idx": "#000001", "text": "Cynhyrchydd o Gaerfyrddin yn ennill gwobr am y selsig gorau yng Nghymru"}, {"text_idx": "#000003", "text": "Roedd y partneriaid busnes Andy Washbourne a Graeme Carter wrth eu bodd gyda\u2019r fuddugoliaeth, gyda\u2019r cynhyrchwyr llwyddiannus yn cipio\u2019r wobr boblogaidd am yr ail flwyddyn yn olynol. Fel enillwyr, byddan nhw nawr yn cymhwyso\u2019n awtomatig ar gyfer cystadleuaeth selsig \u2018Pencampwr y Pencampwyr\u2019 yng ngwobrau Siop Gigydd y Flwyddyn y DU 2023. Cwech ddysgu mwy am y fferm yn y fideo isod:"}, {"text_idx": "#000004", "text": "Wrth siarad ar o\u0302l ennill y teitl am yr eilwaidd yn olynol yn ystod digwyddiad arbennig yn Sioe Frenhinol Cymru, dywedodd Graeme Carter: \u201cMae wir yn anrhydedd anhygoel bod ein selsig wedi\u2019u henwi fel y gorau yng Nghymru. Mae ennill gwobr fel hon wir yn gwneud yr holl waith caled yn werth chweil ac yn dangos bod ein hethos o gynhyrchu porc o safon, ar raddfa fach ac yn lleol yn talu ar ei ganfed yn y diwedd."}, {"text_idx": "#000005", "text": "\u201cRoedden ni\u2019n falch iawn o\u2019n selsig garlleg gwyllt, ond mae\u2019n dal yn syndod pleserus i ennill y teitl. Cawson ni amser da iawn yn y digwyddiad beirniadu terfynol ac mae\u2019r ffaith bod y safon mor uchel ymhlith yr holl gystadleuwyr oedd ar y rhestr fer yn dangos pa mor wych yw\u2019r diwydiant porc yng Nghymru."}, {"text_idx": "#000006", "text": "\u201cErs cymryd awenau\u2019r fferm gan fy rhieni ychydig flynyddoedd yn o\u0302l, mae arbenigo mewn magu moch wedi troi\u2019n angerdd i mi ac Andy. Cawson ni faedd fel anrheg i helpu i glirio\u2019r tir ar o\u0302l plannu rhywfaint o goed ac mae popeth yn llythrennol wedi tyfu o\u2019r fan honno. Rydyn ni\u2019n bwriadu mynd o nerth i nerth a chanolbwyntio ar yr hyn rydyn ni\u2019n ei wneud orau, sef porc o ansawdd, wedi\u2019i gynhyrchu\u2019n gynaliadwy."}, {"text_idx": "#000007", "text": "\u201cRydyn ni nawr yn edrych ymlaen yn fawr at gynrychioli Cymru yng nghystadleuaeth selsig \u2018Pencampwr y Pencampwyr\u2019 ac yn gobeithio cael ein coroni fel y gorau ar draws y DU gyfan.\u201d"}, {"text_idx": "#000009", "text": "Dywedodd Chris: \u201cDoes neb yn hoffi sosejys yn fwy na fi ac roedd ansawdd y rhai a gyrhaeddodd y rownd derfynol yn golygu ei bod yn sicr yn bleser bod ar y panel beirniadu."}, {"text_idx": "#000010", "text": "\u201cMae wastad yn anodd iawn dewis enillydd pan fo\u2019r safon mor uchel, ond o\u2019r cychwyn roedd y selsig garlleg gwyllt wedi creu argraff arnon ni. Roedden nhw\u2019n edrych yn wych, roedd y cysondeb yn amlwg ac roedden nhw\u2019n blasu\u2019n anhygoel. Ar o\u0302l cael sampl ohonyn nhw nawr rydw i\u2019n eithaf awyddus i gael gafael ar y rysa\u0301it i geisio darganfod y gyfrinach o wneud i selsig flasu mor dda!\u201d"}, {"text_idx": "#000011", "text": "Wrth so\u0302n am ei lawenydd gyda safon y ceisiadau ar gyfer y gystadleuaeth eleni, dywedodd Rhys Llywelyn, Rheolwr Datblygu\u2019r Farchnad yn Hybu Cig Cymru: \u201cRoedd yn wych bod yn o\u0302l yn Sioe Frenhinol Cymru i gynnal y gwobrau, a wnaeth safon y tri yn y rownd derfynol yn sicr ddim siomi. Fodd bynnag, yn y diwedd Red Valley Farm ddaeth i\u2019r brig, felly llongyfarchiadau mawr iddyn nhw a dymunwn bob lwc iddyn nhw yn rowndiau terfynol \u2018Pencampwr Pencampwyr\u2019 y DU."}, {"text_idx": "#000012", "text": "\u201cMae gan ein cynhyrchwyr porc ar raddfa fach yng Nghymru stori wych i\u2019w hadrodd. Maen nhw\u2019n arbenigo mewn creu cynnyrch unigryw, wedi\u2019i fagu a\u0302 llaw sy\u2019n aml ond ar gael i\u2019w brynu\u2019n uniongyrchol ganddyn nhw eu hunain a siopau annibynnol lleol, fel siopau cigydd. Mae hyn yn ei wneud yn gynnyrch bwyd mwy cynaliadwy, yn cynhyrchu llai o filltiroedd bwyd, a byddwn yn annog defnyddwyr i chwilio am eu cynhyrchydd lleol a darganfod drostynt eu hunain yr ansawdd gwych sydd ar gael.\u201d"}]